คนที่เป็นโรค​กระเพาะ​ รับประทาน​ของเย็นๆได้ไหมคะ
สวัสดีค่ะ โรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผล อาจมีอาการแสบที่บริเวณท้องด้านบน คลื่นไส้ อาเจียน สัมพันธ์กับการรับประทานอาหารการดูแลตัวเองในโรคกระเพาะอาหารอักเสบ ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ